钦定古今图书集成/明伦汇编/交谊典/第114卷 > 册府元龟 > 《倾险》
## 钦定古今图书集成/明伦汇编/交谊典/第114卷 > 册府元龟 > 《倾险》

言伪行僻色厉内荏倾险之谓也。故不畏不义著之
于前闻难养难近垂之于往典盖人禀五行之秀最
万物之灵守正不回去恶务本斯可谓之君子矣。乃
有疾贤务进附势取容乘隙以为奸掠美以沽誉或
纵其关说之辩或极其谄谀之态或构之飞语以害
忠良或寘之深文以执仇怨以致翻覆靡定计数叵
测。为鬼为蜮，如谿如壑。历代而下，实繁有徒。非聪明
睿哲之主，安能察而远之哉。